Так, гэта нешта большае, чым прыйсці і проста паглядзець кіно. Уся праграма звязана паміж сабой асобнай ідэяй і мэсаджам. Кожны год ён розны. Акрамя гэтага, я імкнуся працягваць місію, якую я вызначыла сама для сябе — прасоўваць дакументальнае кіно ў Беларусі. Хоць і існуе меркаванне, што такое кіно не карыстаецца попытам, але як паказваюць зборы "Паўночнага ззяння", гэта не так. Людзі хочуць глядзець такое кіно і з ахвотай наведваюць. Галоўнае — якасна пра гэтае кіно распавесці.